Hartmut Briesenick

Hartmut Briesenick (17. maaliskuuta 1949 Luckenwalde, Brandenburg, Saksa – 8. maaliskuuta 2013) oli itäsaksalainen kuulantyöntäjä ja olympiamitalisti.Sports Reference LLC

Briesenick voitti Helsingin EM-kilpailuissa 1971 kuulantyönnössä kultaa tuloksella 21,08 m, joka oli uusi Euroopan-ennätys.Siukonen & Ahola, s. 111 Münchenin 1972 olympialaisten alla 27. elokuuta 1972 hän paransi Potsdamissa Euroopan-ennätystä tulokseen 21,54 m.Kluge, s. 385 Olympialaisissa hän saavutti pronssia tuloksella 21,14 m. Hän sai saman tuloksen kuin maanmiehensä Hans-Peter Gies, mutta Briesenickin toiseksi paras työntö kantoi 21,02 m, kun taas Giesin seuraavaksi parhaat työnnöt olivat mitaltaan 21,01 ja 21,00 m, joten Briesenick otti mitalin ja Gies jäi neljänneksi. Kisan voittaja Władysław Komar työnsi vain neljä senttimetriä saksalaisia pidemmälle.Kluge, s. 246 Rooman EM-kilpailuissa 1974 Briesenick voitti kultaa tuloksella 20,50 m.Siukonen & Ahola, s. 122

Universiadeissa Briesenick voitti kuulantyönnön Torinossa 1970 tuloksella 19,97.Butler, s. 272, 273 Hän avioitui kuulantyöntäjä Ilona Slupianekin kanssa vuonna 1984.

Lähteet





Viitteet

Aiheesta muualla

Luokka:Itäsaksalaiset kuulantyöntäjät
Luokka:Itäsaksalaiset olympiamitalistit
Luokka:Vuonna 1949 syntyneet
Luokka:Vuonna 2013 kuolleet